Stolný tenis

Stolný tenis (iné názvy pozri nižšie) je druh športu, pri ktorom je snahou hráča zahrať loptičku ponad, prípadne popri sieťke na špeciálnom stole tak, aby jej vrátenie spôsobovalo ťažkosti súperovi, prípadne aby ju nemohol vrátiť.

Stolný tenis patrí medzi najrýchlejšie športové hry na svete, učí mať rýchly odhad hernej situácie a jej okamžité riešenie najvhodnejším herným spôsobom. Stolný tenis je individuálny šport hraný v halách špeciálne na to určených, ale aj v klasických krytých halách, kde sa dajú rozmiestniť stoly na hru.

 Názvy 
Slovenské názvy tohto športu sú: stolný tenis, zriedkavo stolový tenis, hovorovo pingpongpingpong. In: , staršie [do roku 1965] a dnes ešte nespisovne ping-pongLANGOVÁ, T., FEDOROVIČ, V. Cestovný slovensko-anglický, anglicko-slovenský slovník. Bratislava: Ikar, 2005, S. 566Pravidlá slovenského pravopisu s pravopisným a gramatickým slovníkom. Bratislava: Slovenská akadémia vied, vydania 1962 až 1966, nespisovne ping pongKOVÁČIK, M. Dajte mi dva roky a príďte sa pozrieť opäť do telocvične. in: Považskobystrické novinky 23/2017 S. 30. Zastarané slovenské názvy sú: table-te(n)nistable-tennis. in: PRÍDAVOK, J., BARTEK, H. Slovník cudzích slov a výrazov v slovenčine. Praha: Česko-slovenská grafická Únia, 1939, S. 635SEVER, P. Ping-pong. in: Štart 10. IV. 1969. S. 10Demokracia deťom. in: Slovenský učiteľ. S. 7/1936. S. 397, tabletenistabletenis. in: Slovník slovenského jazyka (Peciar), tenis na stole.

 Dejiny 
Vznik stolného tenisu siaha až do obdobia pred dvoma tisícročiami. Hra sa nazývala gossima a do Európy, z Japonska, ju priniesli Angličania v 80. rokoch 19. storočia. Skutočným začiatkom stolného tenisu bol však tenis, ktorý sa jeho nadšenci snažili počas zimných mesiacov preniesť do sálového prostredia - na stôl. Stolný tenis sa sprvu hral na rôznych rozmeroch stolov, s gumovými poprípade korkovými loptičkami a drevenými raketami. Stolný tenis ako oficiálna športová hra sa začala zavedením celuloidovej loptičky do hry, a to Angličanom J. Gibbom v roku 1899. V roku 1909 sa stolný tenis začal šíriť z Anglicka do Európy (Nemecka, Rakúska, Maďarska, Česko-Slovenska). Ako pretekárska hra sa však dlho neudržal a pestoval sa viac ako spoločenská zábava. Až v roku 1920 u nás stolný tenis znova ožil a aj v ostatných európskych krajinách sa rýchlo rozvíjal a spopularizoval.

Z hľadiska vývoja techniky, taktiky a použitia náčinia rozdeľujeme stolný tenis na:
 obdobie drevenej rakety 1884 – 1926
 obdobie gumenej rakety 1927 – 1951
 obdobie špongiovej rakety 1952 – 1959
 obdobie sendvičovej rakety 1960 – 1969
 obdobie účinných druhov rakiet (od roku 1970 až podnes)

 Potrebné vybavenie 
 Stôl – povrch stola sa nazýva hracou plochou a má obdĺžnikový tvar s oficiálnymi rozmermi 2,74m a 1,525m. Jeho výška je podľa SSTZ určená na 76 cm. K hracej ploche patria aj horné hrany, bočné hrany už však nie. Je rozdelený na dve polovice napnutou sieťkou. Stredová čiara rozdeľuje stôl na potreby štvorhry. 
 Sieťka – sa skladá zo stojančekov, špagáta a samotnej sieťky. Sieťka by mala byť čo najbližšie k stolu po celej dĺžke, konce sieťky by mali byť čo najtesnejšie pripojené k stojančekom. Jej vrchný okraj je vo výške 15,25 cm.
 Loptička – je guľatá a má hmotnosť 2,7 gramu, priemer 40 mm a úplne dutá. Je vyrobená z celuloidu alebo podobnej plastickej hmoty, má bielu alebo oranžovú farbu.
 Raketa – môže mať rôzne veľkosti, tvary a hmotnosť, jej podklad však musí byť pevný. Raketa musí byť pokrytá poťahom. V súčasnosti sa používajú najmä gumové alebo gumoplastové povrchy. Musia byť farebne odlíšené – jeden musí byť červený, druhý čierny. Povolené poťahy musia byť schválené stolnotenisovou federáciou ITTF.

Medzi najznámejšie značky, ktoré vyrábajú stolnotenisové potreby, patria Butterfly, Donic, Joola, Stiga, Yasaka a mnoho ďalších.

 Pravidlá 
Pravidlá stolného tenisu možno nájsť napríklad na stránke Slovenského stolnotenisového zväzu, nižšie je uvedený len základ pravidiel.

 Základné pojmy 
Výmenou sa nazýva čas, keď je loptička v hre. Ak sa výsledok výmeny nezapočítava, napr. pri dotyku loptičky o sieťku pri podaní (loptička sa dotykom sieťky musí dostať na súperovu stranu), výmena sa opakuje, hrá sa tzv. "nová loptička". Ak sa výsledok výmeny započítava, nazýva sa "bod". Hráč, ktorý má zahrať v danej výmene loptičku ako prvý, je podávajúcim hráčom. Hráč, ktorý zahrá loptičku vo výmene ako druhý, je prijímajúcim hráčom. Rozhodca riadi a usmerňuje zápas.

  Správne podanie 
Podáva sa s loptičkou voľne ležiacou na dlani, ktorá musí byť otvorená. Loptička musí byť vyhodená z ruky do výšky minimálne 16 cm vysoko. Musí sa najskôr dotknúť plochy rakety podávajúceho a potom prijímajúceho. Ak sa loptička dotkne sieťky a preskočí na stranu prijímajúceho, podanie sa opakuje – let (nová loptička). Povinnosťou hráča je podávať tak, aby mohla byť posúdená jeho správnosť. Podanie sa mení po dvoch zahraných loptičkách.

 Bod 
Hráč získava bod, ak: 
 jeho súper podá nesprávne,
 jeho súper nesprávne vráti loptičku,
 jeho súper úmyselne dvakrát za sebou zahrá loptičku,
 ak náhodou trafí loptičku na svoju stranu alebo mimo stôl.

 Set 
Kto ako prvý dosiahne 11 bodov, vyhráva set, okrem prípadu, keď obaja hráči dosiahnu 10 bodov. V tom prípade vyhrá hráč, ktorý ako prvý dosiahne o 2 body viac než druhý.

 Zápas 
Hrá sa na rozhodujúci počet setov z nepárneho počtu setov. Hra v zápase je plynulá, okrem povolených prestávok medzi setmi, poprípade v situácii time-outu.

 Súťaže 

 Celosvetové turnaje 
Súťaže v stolnom tenise sú obzvlášť obľúbené v Ázii a Európe. Tomuto športu dominuje Čína s najvyšším počtom svetových titulov. Francúzsko, Švédsko, Nemecko, Kórea, Japonsko však majú tiež veľa svetových hráčov. V stolnom tenise sa organizujú Majstrovstvá sveta, Majstrovstvá Európy, taktiež je súčasťou Olympijských hier. Najviac skúseností sa získava na takzvaných ProTour, ktoré sa organizujú po celom svete. Na Majstrovstvách sveta a Majstrovstvách Európy sa hrá o tituly a medaily, ako aj o cenné body do príslušných rebríčkov.

 Stolný tenis na Slovensku 
Medzi najväčšie úspechy v ére samostatnosti SR na ME patria:
 2007 – Srbsko,
 súťaž družstiev mužov, 15. miesto
 súťaž družstiev žien, 13. miesto
 2005 – Dánsko
 súťaž zmiešanej štvorhry, Pištej – Ódorová 5.-8. miesto, 
 súťaž družstiev žien, 13. miesto
 1994 – Spojené kráľovstvo
 súťaž zmiešanej štvorhry, Truksa – Popovová 3. miesto, 
 súťaž družstiev mužov, 15. miesto

 Slovenské turnaje 
Na Slovensku sú najprestížnejšou súťažou majstrovstvá Slovenskej republiky, ako aj bodovacie turnaje. V roku 2024 sa v Prešove uskutočnil 70. ročník medzinárodného stolnotenisového turnaja Pohár duklianskych hrdinov.

+ Prehľad víťazov MSRRokMužijednotlivciŽenyjednotlivci            2024Peter ŠeredaEma Labošová2023Ľubomír PištejBarbora Balážová2022Alexander ValuchTatiana Kukuľková2021Ľubomír PištejEma Labošová2020Ľubomír PištejEva Jurková2019Ľubomír PištejBarbora Balážová2018Jang WangBarbora Balážová2017Bai He Eva Jurková2016Ľubomír PištejTatiana Kukuľková2015Jang WangBarbora Balážová2014Jang Wang           Barbora Balážová2013Peter ŠeredaBarbora Balážová2012Ľubomír PištejBarbora Balážová2011Ľubomír PištejBarbora Balážová     2010
     Ľubomír PištejViera Marčeková
       2009 
     Erik IllášViera Marčeková
       2008 
     Thomas KeinathViera Marčeková
       2007 
     Ľubomír PištejBarbora Balážová      2006 
     Peter ŠeredaEva Odórová
       2005 
     Ľubomír PištejZuzana Poliačková
       2004 
     Peter ŠeredaEva Odórová
       2003 
     Jaromír TruksaAlena Frťalová2002Erik IllášEva Odórová     2001
     Erik IllášEva Odórová2000Jaromír TruksaValentína Popová     1999 
     Jaromír TruksaEva Odórová1998Vladimír Janči Valentína Popová     1997
     Vladimír JančiEva Odórová1996Tomáš JančiValentína Popová1995Tomáš JančiValentína Popová1994Tomáš Janči Valentína Popová     1993
     Tomáš Janči Renáta Budayová

 Slovenská špička, reprezentácia 
Medzi slovenskú špičku, taktiež ako do reprezentácie, už dlhšie patria Ľubomír Pištej, Peter Šereda, Alexander Valuch a Wang Yang. Medzi ženami to sú Eva Ódorová, Viera Marčeková, Viktória Lučenková, Lenka Kmotorková a Barbora Balážová. Slovenskí stolní tenisti a tenistky reprezentujú Slovensko aj v prestížnej Európskej lige, ktorej sa zúčastňujú hráči svetového formátu. Je to súťaž družstiev mužov a žien hraná v dvojročnom cykle ako kvalifikácia na majstrovstvá Európy družstiev.

 Referencie 

 Iné projekty 

 Externé odkazy 
 Slovenský stolnotenisový zväz
 Informačný systém stolného tenisu ČR a SR
 Magazín o stolnom tenise


Kategória:Halové športy
Kategória:Olympijské športy